**I – ДАНОК НА ИМОТ**

**ДАНОЧЕН ОБВРЗНИК**

Oбврзници на данок на имот се физички и правни лица кои се сопственици, корисници или плодоуживатели на имотот.

**ДАНОЧНА ОСНОВА**

Претставува пазарната вредност на недвижниот имот утврдена од овластен проценител согласно Методологија за утврдување на пазарната вредност на недвижниот имот.

 **ВИСИНА НА ДАНОКОТ**

Изнесува 0,10% од утврдената пазарна вредност на недвижноста.

 **ОСЛОБОДУВАЊА**

Обврзникот на данокот на имот за едностанбен или повеќестанбен објект за домување и двор (земјиште) во кој живее има право на намалување на пресметаниот данок во висина од 50%., со доказ лична карта.

 **ДАНОЧНА ПРИЈАВА**

Даночната обврска за данокот на имот настанува со денот на стекнувањето на имотот, издавањето на одобрение за употреба на недвижниот имот од надлежен орган или од денот на отпочнување на користењето на имотот од обврзникот на данокот.

За имотот што го стекнува или почнува да го користи во текот на годината или ако по некоја друга основа настанува даночна обврска, обврзникот е должен да поднесе даночна пријава во рок од 15 дена од денот на стекнувањето на имотот, или од отпочнувањето на користењето на имотот, односно од настанувањето на даночната обврска.

Обврзникот на данокот на имот е должен да поднесе даночна пријава до 31 јануари во годината за која се врши утврдување на данокот.

Даночна пријава се пополнува и поднесува во архивата на општината или директно во одделението за финансиски прашања. За неподнесување на даночна пријава на даночниот обврзник му се изрекува мерка глоба пропишана согласно Законот за даноци на имот.

 **РЕШЕНИЕ ЗА ДАНОК НА ИМОТ**

Градоначалникот на општината донесува решение за висината на данокот на имот најдоцна до 31 март во годината за која се утврдува данокот на имот и му доставува решение на даночниот обврзник за утврдениот данок.

.

 **РОК НА ПЛАЌАЊЕ**

Данокот на имот се плаќа тримесечно и пристигнува за наплата во средината на секое тромесечје или во рок од 15 дена од денот на доставувањето на решението.

 **ДОСТАВУВАЊЕ НА РЕШЕНИЕ**

Решението се доставува до даночниот обврзник на последната пријавена адреса на обврзникот од даночната пријава преку доставна служба или преку пошта.

 **ТУЖБА**

Против решението на градоначалникот на општината може да се поведе управен спор пред надлежниот суд.

Тужбата не ја одлага наплатата на утврдениот данок.

* **ПРОЦЕДУРА 1 : ИЗДАВАЊЕ НА РЕШЕНИЕ ЗА ДАНОК НА ИМОТ**

**СПИСОК НА ПОТРЕБНИ ДОКУМЕНТИ:**

– Даночна пријава за пријавување на нов имот или промена во имотната сопственост,

– Имотен лист не постар од 6 месеци ( оригинал или копија),

– Согласност за користење на лични податоци,

– Лична карта-фотокопија,

– Решение за данок на имот се издава еднаш годишно.

**МЕСТО НА ПОДНЕСУВАЊЕ НА ПОТРЕБНИТЕ ДОКУМЕНТИ:**

Општина Богданци – архива или во одделението за финансиски прашања.

**ПЛАЌАЊЕ НА ПРЕСМЕТАН ДАНОК НА ИМОТ ЗА ФИЗИЧКИ ЛИЦА:**

**На Налог ПП-50** се врши уплата на следната жиро сметка:

Назив на примач: Трезорска сметка, буџет на Општина Богданци

Бр.на жиро с-ката:100000000063095

Депонент: Народна банка

Уплатна с-ка:840-104-02507

Приходна шифра:713111

Програма:00

Цел на дознаката: **ДАНОК НА ИМОТ НА ФИЗИЧКИ ЛИЦА**

**ПЛАЌАЊЕ НА ПРЕСМЕТАН ДАНОК НА ИМОТ ЗА ПРАВНИ ЛИЦА:**

**На Налог ПП-50** се врши уплата на следната жиро сметка:

Назив на примач: Трезорска сметка, буџет на Општина Богданци

Бр.на жиро с-ката:100000000063095

Депонент: Народна банка

Уплатна с-ка:840-104-02512

Приходна шифра:713113

Програма:00

Цел на дознаката: **ДАНОК НА ИМОТ ЗА ПРАВНИ ЛИЦА**